**Дарсил тема:** «Муг1рузул Г1али»

**Дарсил мурад:**  Лъималазда бич1ч1изабизе мац1ихъанлъиялъ хъизан балагьалде т1амураб куц.

Инсанасул квешаб г1амал къват1иб ч1вай.

**Дарсил алат:**

 **1.Муг1рузул г1али сурат.**

 **2. Т1ехь.**

 **3.Кицабазул таблицаби.**

 **4.Гьит1инабго видео фрогмент.**

**Дарсил ин:**

**1.Араб дарсил калам гьаби.**

**2.К1алзул гьунаралъул х1акъалъулъ лъица бицунеб?**

**3.Кинал к1алзул гьунаралъул асарал нужода лъалел?**

**4.Маргьаялда нужода кинал багьадурал дандч1валел?**

**Ц1ияб дарс: Муг1рузул Г1али.**

**Гьаб коч1олъ халкъалъ нилъеда малъулеб буго г1адамал бат1и-бат1иял рук1ин,жидедаса пайда бугел ва зарал ц1ик1к1арал,хасго мац1алъул ругъун киданиги лъуг1ун гурт1и.**

 **Мисалалъе Г1али вук1ана г1алахалда вехьлъун гьесул йик1ана рокъой рит1укъай ч1ужуги мисалиял лъималги херай эбелги.**

**Рак1алдаго гьеч1ого цо къоялъ росулъа рач1арал гьалбазда Г1алица ц1ехола рокъоб бат1ияб ц1ияб,амма х1илла-рек1к1 ц1ик1к1арал гьез гьесие рокьукъаб жаваб гьабула.**

 **Дуй йокьун йичарай х1алалай лъади**

 **Х1арам лъанин абун бицунеб буго**

 **Ячуралъ гьарурал х1ардарал лъимал**

 **Чияр рак1 гурх1улеб х1алалда руго.**

**Гьал раг1аби раг1игун Г1аил ццим гьалаклъула ва рук1ралъул г1иялги тун рокъовги вач1ун такъсир гьабуна. Ахиралда жиндирго гъалат1 бич1ч1арабго гьес живгоги ч1вала.**

**Дарсида х1алт1изарулел кицаби:**

**Дарс щула гьаби.**

**Суалал.**

**1.Г1алил ццим щай бахъараб?**

**2.Росулъа гьалбазе нужоца кинаб къимат кьолеб?**

**3.Лъадул яц1ц1алъул сундалъун бич1ч1ана Г1алида?**

**4.Гьезул хъизан пасат гьабизе кинаб къимат нужоца кьолеб ?**

**Каранда бук1араб щулияб маргъал**

**Мун росулъ гьеч1ого баларин абун**

**Багьа т1аде г1анаб хараялда гъорлъ**

**Гъансил к1улал рич1ун жаниб лъун буго.**

**Гьал лъил раг1аби ва щиб нужода лъимал гьаниса бич1ч1улеб?**

**Рет1ел т1ут1ун гьеч1о т1ех лъуг1ун гьеч1о**

**Дуца дида бараб ругьел щиб эбел.**

**Гьал лъил раг1аби?**

**Кин бихьизабун буго коч1олъ Г1алал хъизан ва ч1ужуялъулгун гьоркьоблъи?**

**Словарияб х1алт1и**

**Т1ех – мугь**

**Микьбагьаяб – к1удияб,багьаяб**

**Гьункана – квер гъвана**

**Курхьен – браслет**

**Маргъал – брошка**

**Рокъобе х1алт1и**

**Гьит1инаб кесек коч1ол рек1ехъе пасих1го ц1ализе ва х1асил бицине.**